चटख धूप खिली, सर्दी से मिली आंशिक राहत
कुचामन सिटी. पिछलेकुछ दिनों से सर्दी के तीखे तेवरों के बीच रविवार को पारे में बढ़ोतरी दर्ज की गई। चटख धूप खिलने से शीतलहर से बेहाल लोगों ने सर्दी से हल्की राहत महसूस की। रविवार को अधिकतम तापमान 27 डिग्री सेल्सियस तक पहुंच गया। गत दो-तीन दिनों से लोगों को सर्द हवाओं ने झकझोर दिया था। लेकिन रविवार को तेज धूप ने लोगों को राहत प्रदान की। सर्दी के कुछ असर कम होने के बाद खेतों में काम कर रहे किसानों ने भी राहत की सांस ली है। किसानों ने बताया कि तापमान तो वैसे ही फसल के अनुकूल है धूप खिलने के बाद पाला पड़ने की कुछ संभावना कम हुई है।
hin_Deva hin_Deva